# Antoine Méo

Antoine Méo (Dinha, 29 d'agost de 1984) és un pilot de motocròs i enduro occità que va ser cinc vegades Campió del Món d'enduro entre el 2010 i el 2015 (tres en categoria E1 i dues en E2). Al llarg de la seva carrera ha obtingut també quatre victòries als Sis Dies Internacionals d'Enduro com a membre de l'equip estatal francès al Trofeu i tres d'individuals a la seva classe, a més de quatre campionats de França i dos d'Itàlia.

## Trajectòria esportiva

Méo va començar practicant el motocròs i el supercross. El 2002 fou Campió d'Europa de Supercross en 125cc i el 2003, subcampió de França de motocròs en 250cc. Va arribar a participar al mundial de motocròs en categoria MX1, essent el seu millor resultat en aquesta competició el quinzè lloc final la temporada del 2004.
El 2008 va debutar al Campionat del Món d'enduro amb Husqvarna i va quedar-hi cinquè. L'any següent ja hi fou subcampió darrere de Mika Ahola a la categoria E1. Continuant amb Husqvarna, va guanyar el títol mundial el 2010 per davant del francès Johnny Aubert. De cara a la temporada 2011, Méo va passar a la classe E2 i va guanyar el seu segon títol mundial. Després va tornar a la classe E1 i en va guanyar els títols mundials del 2012, 2013 i 2015 amb KTM. Els anys 2009, 2010, 2012 i 2013 va guanyar el World Trophy als ISDE com a membre de la selecció francesa, a més d'aconseguir-hi la victòria individual a la seva classe els anys 2010 i 2012 (E1) i 2013 (E3). Méo va participar també a la Copa del Món d'enduro indoor, on va guanyar la prova italiana la temporada 2007/08 i va quedar segona a la primera cursa, a Gran Bretanya, la temporada 2009/10.
Un cop retirat de l'enduro, Antoine Méo va competir al Ral·li Dakar del 2016 amb l'equip de fàbrica Red Bull KTM. Tot i ser el seu primer any al Ral·li Dakar, en va guanyar l'onzena etapa i va acabar setè de la general. El 2018 hi va tornar i va acabar-hi quart després de guanyar-ne novament una etapa.

## Palmarès
### Resultats per any

| Any | Campionat | Classe | Equip | Victòries | Classificació |
| 2002 | Campionat d'Europa de Supercross | 125 cc | Kawasaki | ? | 1r |
| 2003 | Campionat de França de motocròs | 250 cc | Kawasaki | ? | 2n |
| 2004 | Campionat del Món de motocròs | MX1 | Kawasaki | 0 | 15è |
| 2005 | Campionat del món de motocròs | MX1 | Husqvarna | 0 | 20è |
| 2008 | Campionat del Món d'enduro | E2 | Husqvarna | 0 | 5è |
| 2009 | Campionat del món d'enduro | E1 | Husqvarna | 6 | 2n |
| 2009 | Campionat d'Itàlia d'enduro | Estrangers | Husqvarna | ? | 1r |
| 2010 | Campionat del món d'enduro | E1 | Husqvarna | 8 | 1r |
| 2010 | Campionat de França d'enduro | E1 | Husqvarna | ? | 1r |
| 2011 | Campionat del món d'enduro | E2 | Husqvarna | 8 | 1r |
| 2011 | Campionat de França d'enduro | E2 | Husqvarna | ? | 1r |
| 2012 | Campionat del món d'enduro | E1 | KTM Farioli | 12 | 1r |
| 2012 | Campionat de França d'enduro | E1 | KTM Farioli | ? | 1r |
| 2013 | Campionat del món d'enduro | E1 | KTM Farioli | 12 | 1r |
| 2013 | Campionat de França d'enduro | E1 | KTM Farioli | ? | 1r |
| 2014 | Campionat del món d'enduro | E2 | KTM Farioli | 4 | 6è |
| 2015 | Campionat del món d'enduro | E2 | KTM Farioli | 8 | 1r |
| 2015 | Campionat d'Itàlia d'enduro | Estrangers | KTM Farioli | ? | 1r |

### Victòries als ISDE

| Any | Lloc | Classe | Equip | Classificació |
| 2009 | Figueira da Foz, Portugal | World Trophy | França | 1r (equip) |
| 2010 | Morelia, Mèxic | World Trophy | França | 1r (equip i E1) |
| 2012 | Sachsenring, Alemanya | World Trophy | França | 1r (equip i E1) |
| 2013 | Òlbia (Sardenya), Itàlia | World Trophy | França | 1r (equipi i E3) |

## Referències

* ↑ Martín, Jesús. «Francia arrasa en los Red Bull Six Days Enduro (ISDE)» (en castellà). motorpasionmoto.com, 01-10-2012. [Consulta: 12 març 2022].
* ↑ «Antoine Meo y Mika Ahola, Campeones del Mundo de Enduro» (en castellà). motociclismo.es. Motociclismo, 27-09-2010. [Consulta: 10 octubre 2011].
* ↑ «Husqvarna's Antoine Meo is the 2011 Enduro 2 World Champion» (en anglès). londonbikers.com, 07-09-2011. Arxivat de l'original el 17/10/2011. [Consulta: 10 octubre 2011].

## Enllaços externs

* Article sobre Antoine Méo al Web d'EnduroGP (anglès)
Campions del Món d'Enduro 1$^1$ :
2004 - Stefan Merriman
2005 - Ivan Cervantes
2006 - Ivan Cervantes
2007 - Juha Salminen
2008 - Mika Ahola
2009 - Mika Ahola
2010 - Antoine Méo
2011 - Juha Salminen
2012 - Antoine Méo
2013 - Antoine Méo
2014 - Christophe Nambotin
2015 - Eero Remes
2016 - Eero Remes
2017
2018 - Bradley Freeman
2019 - Bradley Freeman
2020 - Andrea Verona
2021 - Andrea Verona
2022 - Andrea Verona
2023 - Josep Garcia :
$^1$En cursiva, campions que guanyaren també el títol d'EnduroGP aquella temporada. :
Campions del Món d'Enduro 2$^1$ :
2004 - Juha Salminen
2005 - Samuli Aro
2006 - Samuli Aro
2007 - Mika Ahola
2008 - Johnny Aubert
2009 - Johnny Aubert
2010 - Mika Ahola
2011 - Antoine Méo
2012 - Pierre Renet
2013 - Alex Salvini
2014 - Pierre Renet
2015 - Antoine Méo
2016 - Matthew Phillips
2017 - Josep Garcia
2018 - Eero Remes
2019 - Loïc Larrieu
2020 - Steve Holcombe
2021 - Josep Garcia
2022 - Wil Ruprecht
2023 - Steve Holcombe :
$^1$En cursiva, campions que guanyaren també el títol d'EnduroGP aquella temporada. :